
          REPUBLIKA HRVATSKA
VUKOVARSKO-SRIJEMSKA ŽUPANIJA
         OPĆINA STARI JANKOVCI
           OPĆINSKI NAČELNIK

KLASA: 024-04/24-02/132
URBROJ: 2196-23-02-24-3
U Starim Jankovcima, 17. srpnja  2024.godine

[bookmark: _Hlk172095135]            Na temelju članka 35b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i temeljem članka 48. Statuta Općine Stari Jankovci („Službeni vjesnik“ Vukovarsko-srijemske županije,  broj 4/21 i 7/22), Općinski načelnik Općine Stari Jankovci  podnosi Općinskom vijeću sljedeće

POLUGODIŠNJE IZVJEŠĆE O RADU
 OPĆINSKOG NAČELNIKA OPĆINE STARI JANKOVCI
za razdoblje od 01.siječnja do 30. lipnja 2024. godine


1. Uvod 

Temeljem članka 48. Statuta Općine Stari Jankovci („Službeni vjesnik“ Vukovarsko-srijemske županije,  broj 4/21 i 7/22) Općinski načelnik podnosi izvješće o svom radu. 

U izvještajnom razdoblju načelnik Općine Stari Jankovci uredno je obavljao sve izvršne poslove koji su mu povjereni zakonom, a posebice:
· utvrđivanje prijedloga općih akata,
· izvršavanje prijedloga  i osiguravanje izvršavanja općih i drugih akata Općinskog vijeća,
· usmjeravanje djelovanja Jedinstvenog upravnog odjela Općine u obavljanju poslova iz samoupravnog djelokruga te nadziranje rada,
· upravljanje nekretninama i pokretninama u vlasništvu Općine kao i njezinim prihodima i rashodima, u skladu sa zakonom i statutom,
· obavljanje i drugih poslova utvrđenih statutom,
· donošenje odluka o investicijama, 
· donošenje odluka o izradi projekata i prijavljivanje istih odgovarajućim izvorima financiranja
· briga o sustavu zaštite i spašavanja
· održavanje suradnje s drugim jedinicama lokalne samouprave

2. Aktivnosti 

U Općini Stari Jankovci je na dan 30. lipnja 2024. godine  u radnom odnosu na neodređeno vrijeme bilo zaposleno:
· 6 službenika 
· 1 namještenica
· na određeno je zaposlen viši referent prometni redar

Načelnik i Jedinstveni upravni odjel su u izvještajnom razdoblju obavljali poslove i provodili aktivnosti utvrđene Proračunom Općine Stari Jankovci za 2024. godinu. Proračun Općine Stari Jankovci je donesen na 20. sjednici Općinskog vijeća 15. studenoga 2023. godine gdje su prihodi i rashodi planirani u iznosu  5.954.000,00 eura. Do 30. lipnja 2024. godine realizirano je 1.990.740,94 eura (33,40 %).  Aktivnosti su utvrđene kroz slijedeće programe:

· Općinsko vijeće 
·  izvršeno 9.418,18 eura (18,72 %)
·  redovna djelatnost, Savjet mladih, vijeća nacionalnih manjina, izbori
· Jedinstveni upravni odjel
·  izvršeno 1.877.742,44 eura (33,00 %)
·  redovna djelatnost, informiranje zajednice, održavanje i upravljanje nekretninama u vlasništvu Općine, nabava opreme,  lovački domovi, Općina/grad prijatelj djece
· Održavanje komunalne infrastrukture
·  izvršeno 191.716,19 eura (65,72 %)
·  redovno održavanje javnih površina, strojeva i opreme, groblja, javne rasvjete, kanala i   cesta
·  u javnim radovima od 01.travnja do 30.rujna 2024. godine zaposlena su 2 zaposlenika
· Zaštita okoliša
·  izvršeno 3.696,11 eura (3,17 %)
·  završen projekt „Sunčani krovovi u Općini Andrijaševci, Stari Jankovci i Općini Privlaka“ kojim je postavljeno pet solarnih elektrana na zgradama Općine Stari Jankovci
· Organiziranje i provođenje zaštite i spašavanja
·  izvršeno 23.916,68 eura (111,60 %)
·  tekuće donacije Vatrogasnoj zajednici, zaštita i spašavanja, Crveni križ 
· Udruge
·  izvršeno 65.213,54 eura (92,50 %) 
·  potpisani ugovori s udrugama o dodjeli financijskih sredstava temeljem Javnog poziva raspisanog krajem 2023. godine
· Razvoj poljoprivrede i gospodarstva
·  izvršeno 41.988,15 eura (15,27 %)
·  objavljeni Javni natječaji za potpore poljoprivrednicima i gospodarstvenicima po Programima koje je donijelo Općinsko vijeće za razdoblje do 2024.-2026.
· Razvoj sporta i rekreacije
·  izvršeno 680.657,51 eura (68,15 %)
·  potpisani ugovori sa sportskim udrugama o dodjeli financijskih sredstava temeljem Javnog poziva raspisanog krajem 2023. godine
·  sportsko-rekreacijski centar Gatina je pri samom završetku radova.  U ovom izvještajnom razdoblju na centar je utrošeno 620.070,20 eura.
·  ugovorena je izgradnja svlačionice u Oroliku u iznosu 198.334,69 eura. Radove sufinancira Srpsko narodno vijeće – nacionalna koordinacija vijeća srpske nacionalne manjine u Republici Hrvatskoj u iznosu 35.000,00 eura i Vukovarsko-srijemska županija u iznosu 15.000,00 eura.
· Promicanje kulture
·  izvršeno 60.291,28 eura (53,03 %)
·  potpisani ugovori s udrugama o dodjeli financijskih sredstava temeljem Javnog poziva raspisanog krajem 2023. godine
·  na Spomen domu u Srijemskim Lazama se radila rekonstrukcija krovišta i stropa te pozornica, a sufinancirano je od Ministarstva kulture i medija Republike Hrvatske u iznosu 50.000,00 eura.
· Socijalni program
·  izvršeno 162.174,09 eura (19,35%) i to: jednokratne pomoći građanima 1.750,00 eura, podmirenje troškova sahrane 1.159,25 eura, troškovi stanovanja 27.024,57 eura, božićnice umirovljenici 2.910,00 eura, uskrsnice umirovljenici 16.186,50 eura, potpora za umirovljenike carnet karte 657,03 eura, božićni darovi djece HRVI-a 40,00 eura, likovna škola 5.000,00 eura, potpore novorođenoj djece 12.270,00 eura (rođeno je 17 djece), financiranje prijevoza članova udruga 1.680,00eura, bazeni 1.659,05 eura, pomoći u naravi donacije 3,515,86 eura, trošak naknade za mještane – pošta 2.138,02 eura, sufinanciranje troška jaslica 3.313,35 eura, potpora za kupovinu prve nekretnine 6.194,11 eura, potpora za kupovinu nekretnine za djecu do 15 godina 5.505,00 eura, oslobađanja naknada pri kupovini prve nekretnine 1.659,44 eura, sufinanciranje prijevoza učenika srednjih škola 5.042,86 eura, sufinanciranje prijevoza studentima 887,04 eura, pomoć studentima nakon što su diplomirali 540,00 eura, veterinarski i higijeničarski poslovi 4.095,61 eura, pomoć osobama s invaliditetom 800,00 eura i pomoć osobama oboljelim od onkoloških i drugih bolesti 650,00 eura.
·  započeo je projekt  „Pružimo radost“ koji zapošljava 30 žena koje skrbe za 210 korisnika sljedeća 33 mjeseca
·  uvedena je još jedna mjera: sufinanciranje kupovine bicikala u svrhu poticanja zdravijeg, aktivnijeg i ekološki osvještenijeg življenja (50 eura po jednom biciklu)
· Financiranje vjerskih zajednica
·  izvršeno 100,00 eura (1,85 %)
· Zaštita i promicanje prava i interesa osoba s invaliditetom
·  trenutno nema rashoda
· Razvoj i sigurnost prometa
·  izvršeno 500,00 eura (50%)
·  redovno održavanje prometne signalizacije
· Izgradnja komunalne infrastrukture
·  izvršeno 342.740,76 eura (17,38%)
·  obuhvaća izgradnju cesta i nogostupa, izrada projektne dokumentacije, intelektualne usluge, građevinsko zemljište, uređenje naselja, elektromontažne radove, spomenike, turističku signalizaciju, dječja igrališta, parkirališta, autobusna stajališta, tržnica
·  postavljena su tri nova autobusna stajališta u Novim Jankovcima u vrijednosti 24.543,75 eura
·  završena je biciklistička staza na SRC Gatina  u vrijednosti 34.430,35 eura
·  završena je projektna dokumentacija za biciklističku stazu od Novih Jankovaca do Orolika u vrijednosti 31.250,00 eura
·  završena je sadnja sadnica po naseljima Općine
·  završena je i izgradnja parkirališta i pristupnih puteva u centru Slakovaca i Starih Jankovaca u iznosu 162.891,32 eura
·  u tijeku je izgradnja prometnice u Ulici braće Radića u Novim Jankovcima u vrijednosti 66.006,06 eura 
·  nekretnine kupljene u 2023. godini su srušene i privode se svrsi
· Pomoći ustanovama
·  izvršeno 1.868,08 eura (17,46%)
·  pomoći školama i zdravstvenim ustanovama
· Dječji vrtić Krijesnica
·  izvršeno 103.580,31 (48,97 %)
·  redovna djelatnost
·  kapacitet djece je popunjen, odnosno upisana su sva djeca koja su ispunjavala uvjete za novu pedagošku godinu 2024./2025.
· ove godine se planira  proširenje vrtića

Ukupno ostvareni prihodi iznose 1.657.054,35 eura. Značajniji ostvareni prihodi u izvještajnom razdoblju su:
· Porez i prirez na dohodak po osnovi nesamostalnog rada 262.519,12 eura
· Sredstva fiskalnog izravnanja 371.271,48 eura
· Prihod od min. sirovina, iskorištavanja i eksploatacije 352.556,96 eura
· Projekt „Pružimo radost“  297.000,00 eura

Konsolidirani manjak iznosi 421.983,42 eura.


3. Javnost rada

Javnost rada osigurana je objavom akata u Službenom vjesniku Općine Stari Jankovci, na web stranici Općine Stari Jankovci https://www.o-jankovci.hr/ , na oglasnoj ploči Općine Stari Jankovci, na sjednicama Općinskog vijeća Općine Stari Jankovci, putem medija te u komunikaciji s građanima. 

4. Uključivanje građana u proces odlučivanja – javne rasprave, savjetovanja sa zainteresiranom javnošću
Provođena su savjetovanja sa zainteresiranom javnošću za slijedeće akte:
· Godišnji Plan razvoja sustava Civilne zaštite na području Općine Stari Jankovci za 2024.
· Pravilnik o unutarnjem redu i sistematizaciji radnih mjesta 
· Odluka o izmjenama Odluke o grobljima
· I. Izmjene i dopune socijalnog programa Općine Stari Jankovci za 2024. godinu

5. Javna nabava

Općinski načelnik donio je Plan nabave za 2024. godinu te se isti mijenja i dopunjuje prema potrebi. Plan nabave javno je dostupan na mrežnim stranicama Općine Stari Jankovci https://www.o-jankovci.hr/index.php/javna-nabava/1555-plan-nabave-2024-g i na stranicama Elektroničkog oglasnika javne nabave- EOJN  https://eojn.hr/. 

Provedeni su otvoreni postupci javne nabave male vrijednosti za slijedeće predmete nabave: 
· Klupske prostorije NK Orolik
· Izgradnja biciklističke staze

Provedeni su slijedeći postupci jednostavne nabave:

· Sanacija kolnog ulaza u Srijemskim Lazama, na k.č.br. 1471
· Postavljanje odbojne ograde u ulici Braće Radić u Starim Jankovcima
· Čišćenje gradilišta i ruševnih kuća na području Općine Stari Jankovci
· Izgradnja prometnice u ulici Braće Radića u Novim Jankovcima
· Sanacije divljeg odlagališta u Oroliku - k.č.br. 462/2 i 463 k.o. Orolik
· Provođenje izobrazno – informativnih aktivnosti o gospodarenju otpadom
· Rekonstrukcija Doma kulture u Srijemskim Lazama.
· Izrada VII. Izmjena i dopuna prostornog plana uređenja Općine (PPUO) Općine Stari Jankovci - kroz postupak E-PLANOVI
· Usluge tehničkog projektiranja – niskogradnja – Nastavak ulice V. Nazora u Starim Jankovcima – put prema Svinjarevcima
· Dječje radionice - "Škola plesa", "Škola sviranja", "Likovna škola"


6. Sklopljeni ugovori

Jedinstveni upravni odjel vodi Evidenciju sklopljenih ugovora te Registar ugovora koji se objavljuje i javno je dostupan na web stranici https://eojn.hr/contracts-ca-my .


7. Zaduživanje

Općina Stari Jankovci je s  Hrvatskom poštanskom bankom sklopila Ugovor o dopuštenom prekoračenju po transakcijskom računu  u iznosu od 200.000,00 eura, na rok od 1 godine, po kamatnoj stopi 5,05 %,  u svrhu financiranja povremenih potreba za likvidnim sredstvima, a posebno zbog provedbe projekata  koje Općina sama financira do isplate sredstava ministarstava ili Agencije.

8. Projekti

Općina Stari Jankovci i dalje kandidira projekte kako bi podigla razinu života naših mještana.  Trenutno su u provedbi 22 projekta ukupne vrijednosti 4.017.152,54 eura koja bi do kraja iduće godine trebala biti realizirana.


9. Ostalo

Redovno se objavljuju natječaji za davanje stanova u najam i poslovnih prostora u zakup. Ove godine smo iznajmili jedan stan i jedan lokal u Slakovcima. U tijeku je i pribavljanje pozitivnog mišljenja Procjeniteljskog povjerenstva Vukovarsko-srijemske županije za procjembene elaborate koje smo ishodili kako bi pristupili prodaji nekretnina u vlasništvu Općine Stari Jankovci.
Redovno su podnesena izvješća: Izvješće o javnoj nabavi, Izjava o fiskalnoj odgovornosti, Izvješće o nepravilnostima, Izvješće o provedbi Zakona o pravu na pristup informacijama i druga izvješća prema zakonskim obvezama.

10. Zaključak

Ovaj izvještaj predstavlja kratak pregled aktivnosti u prvom polugodištu 2024. godine. Načelnik je tijekom godine surađivao sa susjednim Općinama i Gradovima, odazivao se na sastanke koje je organizirala Vukovarsko-srijemska županija i druge institucije, odazivao se na pozive drugih općina i gradova, na proslave raznih prigoda, sudjelovao je na godišnjim skupštinama udruga civilnog društva, te obavljao i druge aktivnosti sukladno Statutu i Zakonima. Ovo Polugodišnje izvješće o radu načelnika u 2024. godini podnijet će se Općinskom vijeću na usvajanje, a objavit će se u „Službenom vjesniku“ Općine Stari Jankovci.



                                                                                 Općinski načelnik
                                                                                  _______________________________
                                                                                  Dragan Sudarević, ing.el.

